钦定古今图书集成/明伦汇编/官常典/第060卷 > 琅邪孝王京
## 钦定古今图书集成/明伦汇编/官常典/第060卷 > 琅邪孝王京

按《后汉书》本传：“琅邪孝王京，建武十五年封琅邪公，
十七年进爵为王。京性恭孝，好经学，显宗尤爱幸，赏
赐恩宠殊异，莫与为比。永平二年，以太山之盖、南、武
阳、华，东莱之昌阳、庐乡、东牟六县益琅邪，五年，乃就
国。光烈皇后崩，帝悉以太后遗金宝财物赐京。京都
莒，好修宫室，穷极技巧，殿馆壁带皆饰以金银，数上”
诗赋颂德，帝嘉美，下之史官。京国中有城阳景王祠，
吏人奉祠。神数下言“宫中多不便利。”京上书愿徙宫
开阳，以华盖、南武阳、厚丘、赣榆五县易东海之开阳、
临沂，肃宗许之。立三十一年薨，葬东海即丘广平亭，
有诏割亭属开阳。子夷王宇嗣。